《浔阳馆边泛小舟夷犹沙浦中遇翟伟大舟过》
宋代·董嗣杲

沽来官亭酒，艳流胜琥珀。
高歌大江上，聊以信所适。
借舟喜逢君，春沙涵润泽。
傍沙得鲜鮰，过似河鲀白。
斫鱠搜姜椒。食枯鄙肴核。
浮阳下峰迅，晚风撼渔碛。
深洲卸帆处，闻角易丧魄。
津吏量水痕，两夜长三尺。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。